hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Օրեր առաջ Վճռաբեկ դատարանը որոշում կայացրեց դադարեցնել քրեական հետապնդումը Ժիրայր Սեֆիլյանի նկատմամբ՝ հաշվի առնելով 2018 թվականին կիրառված համաներումը:
«Վերաքննիչ որոշման դեմ բողոք էինք ներկայացրել Վճռաբեկ դատարան՝ արդարացման պահանջով։ Վճռաբեկ դատարանն էլ իր հերթին ՔՕ 225-ի 1-ին մասով համաներում կիրառեց, իսկ ՔՕ 235-ի 2-րդ մասով, որով վերաքննիչը 3 տարի ազատազրկում էր սահմանել, իջեցրեց՝ վերջնական պատժաչափ նշանակելով 2 տարի։ Քանի որ Սեֆիլյանը կալանքը կրել էր 2 տարի 14 օր, դրանով դատարանը համարեց, որ սահմանված պատիժը կրել է և քրեական հետապնդումը դադարեցրեց,- պարզաբանեց Պապիկյանը և հավալեց,- 14 օր ավել կալանքի տակ մնալու համար մենք դեռևս քայլեր կձեռնարկենք»։
Փաստաբանի համար Վճռաբեկ դատարանի որոշումը, եթե ոչ անակնկալ, համենայն դեպս սպասելի չի եղել։ Պապիկյանը մտածում էր, որ մասնակի համաներում կկիրառվի, անգամ չէր բացառում, որ Սեֆիլյանի նկատմամբ այլ դատապարտման ակտ կկայացվի․
«Հոգուս խորքում չէի հավատում, որ այսօր կա դատարան, կա համակարգ, որը կարդարացնի։ Դատախազությունը, ընդհուպ մինչև Վերաքննիչ դատարանի նիստի ժամանակ, պնդում էր, որ մեղադրանքը ճիշտ է։ Թեև Դատախազությունն «ատամներով պաշտպանում էր» մեղադրանքը, այնուամենայնիվ, երբ Վերաքննիչը մի մեղադրանքը  հանեց, դրա դեմ վճռաբեկ բողոք չբերեց։ Եթե ճիշտ էին և այդքան վստահ, ինչո՞ւ բողոք չներկայացրին, թե՞ Առաջին ատյանում այլ կերպ էին վերաբերում մեղադրանքին»,- ասում է փաստաբան Արայիկ Պապիկյանը։
«Սասնա Ծռեր» կուսակցության անդամ Վարուժան Ավետիսյանի համար ակնհայտ էր Վճռաբեկ դատարանի նմանօրինակ որոշումը։ Սակայն փաստում է՝ համակարգը համարձակություն չունի կրկին բանտարկելու Ժիրայր Սեֆիլյանին։
«Այս ամբողջ կեղծիքի մեջ մեղավոր ճանաչվեց անմեղ Սեֆիլյանը՝ արդարացվելու փոխարեն, միևնույն ժամանակ բավարարվեց՝ կրած պատիժը բավարար համարելով»,- Forrights-ին է ասում Ավետիսյանը։
Նրա խոսքով՝ Թավշյա հեղափոխությունն այս պահին կիսատ է մնացել և ավարտին չհասցվելու դեպքում, հղի կլինի նոր վտանգներով․
«Լիարժեք հեղափոխության հասնելու համար պետք է իրավաքաղաքական գնահատական տրվի նախորդ ռեժիմին և նրանց պարագլուխներին, իսկ որպես հանցավոր համագործակցություն ստեղծած և պետությունը զավթած մաֆիային՝ պետք է տեսնենք հայկական Նյուրենբերգի նստարանին։ Պետք է անցկացվի քաղաքական և տնտեսական լյուստրացիա, մաքրվի պետական կառավարման համակարգը, այլ ոչ թե բողոքել, թե համակարգը դիմադրում է, իսկ մի քանի օր հետո գնալ ու ԱԱԾ-ին շնորհակալություն հայտնել՝ լեգիտիմացնելով նրա գործունեությունը»,- նշում է Վարուժան Ավետիսյանը։
Հավելենք, որ Վճռաբեկ դատարանը դադարեցրել է քրեական հետապնդումը նաև քաղաքացիական ակտիվիստ Գևորգ Սաֆարյանի նկատմամբ: Նա դատապարտվել էր 5.5 տարվա ազատազրկման:
Հիշեցնենք, որ Առաջին ատյանի դատարանը՝ դատավոր Տաթևիկ Գրիգորյանի նախագահությամբ, ամբողջությամբ ապացուցված էր համարել, որ Սեֆիլյանը Հայոց ցեղասպանության 100-րդ տարելիցին նախապատրաստել է զանգվածային անկարգություններ` իշխանության ներկայացուցչին զինված դիմադրություն ցույց տալով, բռնություն գործադրելով, գույք ոչնչացնելով և այլն, հետագայում էլ` արդեն Սահմանադրական հանրաքվեին ընդառաջ, ապօրինի ձեռք է բերել հրազեն ու ռազմամթերք` նպատակ ունենալով գրավել ռազմավարական նշանակության շենքեր, իշխանություններին պարտադրել ինչ-որ գործողություններ:
Նախորդ նյութըԱրձագանք․ «Իրինան մեզ զրպարտում է»․ բարեգործական ընկերության ծրագրի համակարգող
Հաջորդ նյութըՀայաստանում շարունակում է ակտուալ մնալ կանանց իրավունքների պաշտպանության իրավունքը
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.